Kúrdar halda tugum þúsund kvenna og barna ISIS-liða í Sýrlandi og hafa margar þeirra sloppið að undanförnu eftir innrás Tyrkja á yfirráðasvæði Kúrda , sem þeir segja hryðjuverkamenn . EPA / AHMED MARDNLI Yfirvöld Tyrklands sendu í morgun ellefu „ hryðjuverkamenn “ til Frakklands . Ekki er um vígamenn að ræða heldur fjórar eiginkonur vígamanna og sjö börn þeirra . Þær munu hafa flúið úr fangabúðum sýrlenskra Kúrda og voru handsamaðar af Tyrkjum . Innanríkisráðuneyti Tyrklands sagði að um hryðjuverkamenn væri að ræða en Tyrkir segjast halda um 1.200 erlendum ISIS-liðum . Allir verði sendir til heimalanda sinna . Ráðuneytið segir 59 hryðjuverkamenn hafa verið senda úr landi frá 11. nóvember . Þá tilkynntu Tyrkir að ISIS-liðarnir yrðu sendir úr landi . Af þessum 59 hafa 26 verið sendir til bandaríkjanna og Evrópu , samkvæmt AFP fréttaveitunni . Samkvæmt frétt Le Monde er þegar búið að gefa út handtökuskipun gagnvart tveimur kvennanna og eru hinar tvær einnig til rannsóknar . Þær eru allar í haldi lögreglu en börnin eru hjá félagsmálayfirvöldum . Sjá einnig : Kalífadæmið lifir áfram meðal kvenna ISISKúrdar halda tugum þúsund kvenna og barna ISIS-liða í Sýrlandi og hafa margar þeirra sloppið að undanförnu eftir innrás Tyrkja á yfirráðasvæði Kúrda , sem þeir segja hryðjuverkamenn .